Confesiunile domnului Freejoy - Serban Andrei Mazilu, Andreea Sterea
In Deuxterre, un taram in care practicile religioase si oculte sunt interzise prin lege, iar autoritatile ii aresteaza chiar si pe curiosi, prezenta misteriosului domn Freejoy este pe cat de ironica, pe-atat de necesara. Investigand un lant de sinucideri bizare, Adelind Ness se vede nevoita sa accepte targul cu acest ciudat negustor de antichitati” pentru a descoperi adevarul. Impreuna cu el si alte personaje la fel de neobisnuite, tanara arhitecta se trezeste traind o aventura nebuneasca, plina de enigme si pericole, entitati din alte lumi si raspunsuri care nu fac decat sa genereze si mai multe intrebari, totul culminand intr-o confruntare pe care niciodata nu ar fi putut sa si-o imagineze. Romanul Confesiunile domnului Freejoy ar putea concura cu usurinta cu bestseller-uri SF&F din zona anglo-saxona, si cred ca asta spune totul despre felul in care Andrei Mazilu si Andreea Sterea reusesc sa dea nastere unei povesti detectiviste cu iz lovecraftian. Daca v-au placut Sandman al lui Neil Gaiman ori Lucifer al lui Tom Kapinos, cu siguranta veti fi fascinati si de Ruan Freejoy, misteriosul proprietar al magazinului Antique Fantastique. Avem aici de-a face cu o poveste in care fantasy-ul si horror-ul se imbina cu mystery-ul clasic, intr-un cadru Art Deco desavarsit, cu jazz, blues, Black Sabbath si AC/DC ca fundal sonor, iar scriitura exploziva a celor doi autori cucereste prin ritmul alert, atmosfera noir si scenele cinematografice. - Alexandra Medaru , scriitoare, poeta, jurnalista culturala.